《木兰花慢（寄豫章故人）》
宋代·李珏

故人知健否，又过了、一番秋。记十载心期，苍苔茅屋，杜若芳洲。十遥梦飞不到，但滔滔、岁月水东流。南浦春波旧别，西山暮雨新愁。

吴钩。光透黑貂裘。客思晚悠悠。更何处相逢，残更听雁，落日呼鸥。沧江白云无数，约他年、携物上扁舟。鸦阵不知人意，黄昏飞向城头。

作者简介：（南宋）淳熙（一一七四―一一八九）间画院待诏，从训子。道释、人物及花鸟，能世其业。《图绘宝鉴》、《画史会要》